Diari Oficial de la Generalitat Valenciana


Sumari del DOGV 2773, del 19-06-1996 (1996/838513)

RESOLUCIÓ de 29 de març de 1996, del president de la Comissió Territorial d'Urbanisme d'Alacant, per la qual es fa públic l'acord de la Comissió Territorial d'Urbanisme que aprova definitivament la modificació puntual de les Normes Subsidiàries de Planejament de Monforte del Cid.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2773

Data del DOGV
:   19-06-1996

Secció del DOGV
:   ALTRES DISPOSICIONS

Número del document
:   1996/838513


Data del document
:   29-03-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 29 de març de 1996, del president de la Comissió Territorial d'Urbanisme d'Alacant, per la qual es fa públic l'acord de la Comissió Territorial d'Urbanisme que aprova definitivament la modificació puntual de les Normes Subsidiàries de Planejament de Monforte del Cid.   
La Comissió Territorial d'Urbanisme, en la sessió del dia 29 de setembre de 1995, va adoptar aquest acord:   
«Vist l'expedient de referència, i segons aquests  
Antecedents de fet  
Primer  
L'Ajuntament, en la sessió plenària del 31 de març de 1995, va acordar-ne l'aprovació provisional, després de complir els tràmits d'aprovació inicial, el 3 de febrer de 1994, i d'exposició pública, amb anuncis apareguts en el Butlletí Oficial de la Província, el 14 de març de 1994, i en un dels diaris de més difusió provincial, el 28 de febrer de 1994. No hi ha hagut cap al·legació.  
Segon  
La documentació, la integren una memòria justificativa, i els plànols d'informació i d'ordenació.  
Tercer  
Aquest expedient té com a finalitat el canvi de delimitació del sector UBZ-3 del sòl apte per a urbanitzar de les Normes Subsidiàries del municipi, consistent en la reducció de l'amplària del vial perimetral al sector en el límit sud d'aquest, que passa de 20 metres, segons estableixen les normes, a 12 metres en la proposta de modificació, i fa coincidir el límit del sector amb la vora de l'actual camí Hondo.  
La modificació proposada sorgeix com a conseqüència de les al·legacions presentades al pla parcial del sector que es tramita ara mateix. Es justifica la reducció proposada en l'existència de tres vials de la mateixa amplària, 20 metres -dos de perimetrals i un d'interior al sector-, pràcticament paral·lels i a escassa distància, i en la falta de continuïtat del vial que s'hi modifica. Com a conseqüència de la variació, s'exclourien tres propietaris del sector -els al·legants- amb la qual cosa es facilitaria la seua gestió.  
Quart  
Hi ha en l'expedient un informe de l'Oficina del Pla de Carreteres de la Conselleria d'Obres Públiques, Urbanisme i Transports, del 21 de juliol de 1995, en aquests termes:  
«...s'emet un informe favorable, encara que no sembla raonable reduir l'amplària del vial de vora, ja que en aqueix cas es coartarien notablement les possibilitats de disseny que puguen sorgir en desenvolupar el sector, a més d'influir també negativament en el disseny de la seua connexió a la carretera AV-2231.»  
Consideracions tècniques jurídiques  
Primera  
La tramitació es considera correcta, de conformitat amb l'article 114, per remissió del 128.1 del text refós de 1992 i els articles 125 i del 127 al 130 del Reglament de Planejament, per remissió del 151.2 del mateix text legal.  
Segona  
La documentació es considera completa, de conformitat amb l'article 80.2 del Text Refós de 1992 i 97 del Reglament de Planejament, sense perjudici del que s'assenyalarà en la consideració següent.  
Tercera  
Les determinacions en què es plasma el present document es consideren en línies generals correctes, per correspondre a qüestions d'interés local, sense perjudici de les següents observacions:  
1a. Caldrà aportar un quadre de superfícies, usos i aprofitaments del sòl urbanitzable corregit en allò que respecta el sector UBZ-3, com a conseqüència de la reducció de superfície que s'hi produeix, i també la documentació escrita que resulte afectada.  
2a. Convé recordar a l'Ajuntament que d'acord amb l'article 20 de la Llei Reguladora de l'Activitat Urbanística, 'Criteris de sectorització', a efectes de la delimitació de l'àmbit d'un sector, aquest no es determinarà mai amb l'exclusiu propòsit d'ajustar-lo a límits de propietat, tret que el pla acredite que aqueixa coincidència obeeix a fins concrets i d'acord amb la potestat pública del planejament... Tot això als efectes de la necessària homologació del sector que s'haurà d'efectuar abans o conjuntament amb el pla parcial, d'acord amb la disposició transitòria segona, punt 2, de la LRAU.  
3a. D'altra banda es recorda a l'Ajuntament la possibilitat de tramitar conjuntament amb les modificacions de l'àmbit del sector, l'homologació d'aquest, i fins i tot el pla parcial, d'acord amb la disposició transitòria primera de la Llei reguladora de l'Activitat Urbanística.  
Quarta  
La Comissió Territorial d'Urbanisme és competent per a l'adopció del present acord a l'empara de l'article 118.3.a del Text Refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, o l'article 15.10 del Reglament dels òrgans Urbanístics de la Generalitat Valenciana, aprovat pel Decret 137/90, de 30 de juliol, del Consell de la Generalitat Valenciana.  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de disposicions aplicables, la Comissió Territorial d'urbanisme acorda:  
Aprovar definitivament la modificació puntual de les Normes Subsidiàries de Planejament de Monforte del Cid, respecte de la delimitació del sector UBZ-3, però se'n supedita la publicació i, doncs, l'eficàcia, fins que s'aporte corregit com cal el quadre de superfícies, usos i aprofitament del sòl urbanitzable.  
«Vist l'acord adoptat per la Comissió Territorial d'Urbanisme, en la sessió del dia 29 de setembre de 1995, que va aprovar definitivament l'expedient de referència, però supeditant-ne l'aprovació al compliment de certes condicions, i també la documentació presentada per l'Ajuntament, el dia 17 de gener de 1996, que compleix en tots els punts l'acord de la Comissió, resolc:  
Ordenar la immediata publicació d'aprovació definitiva per a la seua entrada en vigor. Es recorda a l'Ajuntament la necessitat que publique íntegrament en el Butlletí Oficial de la Província d'Alacant les ordenances i normes urbanístiques, per a la seua vigència, conformement amb el que estableix l'article 124 del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/92, de 26 de juny, article 70 de la Llei 7/1985, de 2 d'abril, reguladora de les Bases de Règim Local i l'article 59.4 de la Llei 6/1994, de 14 de novembre, reguladora de l'Activitat Urbanística. Així mateix, caldrà notificar el contingut de la Resolució a tots els interessats que apareguen en l'expedient.»  
Contra aquest acord, que no esgota la via administrativa, es podrà interposar un recurs ordinari davant el conseller d'Obres Públiques, Urbanisme i Transports, en el termini d'un mes, segons estableixen els articles del 114 a 116 de la Llei de Règim Jurídic de les Administracions Públiques i del Procediment Administratiu Comú i el 23.1 del Reglament dels òrgans Urbanístics de la Generalitat Valenciana.»  
Alacant, 29 de març de 1995.- El president de la Comissió Territorial d'Urbanisme: Fernando Modrego Caballero.